ઈમાનની બહેન સાયમા સલિમે કરેલા આક્ષેપ બાદ આ તબીબે તેમના પદ પરથી રાજીનામું આપી દીધું છે. તેમણે તેમનાં રાજીનામા અંગેની માહિતી ફેસબુક પોસ્ટ દ્વારા આપી હતી. તેમાં અપર્ણાએ જણાવ્યું છે કે ત્રણ મહિના પહેલાં જ્યારે ઈમાન ભારત આવી હતી ત્યારે અમે તેની સારવારમાં કોઈ જ કસર રાખી ન હતી. અમે ખૂબ જ સારી રીતે ઈમાનની સારવાર કરી હતી. જેમાં અમારી ટીમના એક ફિઝિયોથેરાપિસ્ટ અને નર્સ ઈમાનની સેવામાં સતત વ્યસ્ત રહેતાં હતાં. પરંતુ હવે જ્યારે તેની બહેને અમારા પર આવા આક્ષેપ કર્યા છે તે કોઈ શારીરિક યાતનાથી કમ નથી. તેથી ઈમાનની બહેને જે આક્ષેપ કર્યા છે તે ખરેખર બેબુનિયાદ છે.